Blaze7451/Wiki-th-20250601 huggingface dataset:
การลงคะแนนแบบคะแนนอนุมัติเป็นสัดส่วน

การลงคะแนนแบบคะแนนอนุมัติเป็นสัดส่วน (proportional approval voting, ย่อ: PAV) เป็นระบบการลงคะแนนซึ่งเพิ่มลักษณะพิเศษจากแบบคะแนนอนุมัติเพื่อเลือกผู้แทนมากกว่าหนึ่งคน โดยใช้หลักการของระบบสัดส่วนโดยการใช้บัตรลงคะแนนที่ไม่ซับซ้อนไปกว่าบัตรลงคะแนนทั่วไปที่ใช้กันในแบบคะแนนนำ/เสียงข้างมาก โดยให้ผู้ลงคะแนนเลือกตั้งลงคะแนนให้ผู้สมัครได้ตามต้องการ (ไม่จำกัด) ระบบการลงคะแนนนี้แรกเริ่มได้รับการคิดค้นโดยทอร์แวล นีโกไล ทีเลอ ต่อมาได้รับการปรับปรุงโดยฟอเรสต์ ซิมมอนส์ ซึ่งให้ชื่อระบบนี้ว่า "คะแนนอนุมัติเป็นสัดส่วน" ใน ค.ศ. 2001

**คำอธิบาย**
ในระบบนี้มีวัตถุประสงค์ในการวัด "ความพึงพอใจ" ของแต่ละผู้ลงคะแนนเพื่อหาผู้ชนะการเลือกตั้ง การคำนวณความพึงพอใจในผู้ลงคะแนนมีผลต่อตัวผู้สมัครแค่ที่ได้ลงคะแนนไปเท่านั้น โดยการคำนวณคะแนนความพึงพอใจในผู้สมัครแต่ละคนจะนับแต่เฉพาะผู้สมัครแค่ที่มีการลงคะแนนให้เท่านั้น ให้สมมุติว่าผู้ลงคะแนนลงคะแนนเลือกผู้สมัครจำนวน n คน คะแนนความพึงพอใจจะคำนวณใช้สูตรดังนี้
 
เมื่อรวมคะแนนความพึงพอใจของผู้ลงคะแนนทุกคนแล้วจะได้ผลรวมของคะแนนความพึงพอใจทั้งหมดจากผู้ลงคะแนนทุกคน คะแนนรวมนั้นจะคิดสำหรับทุกความเป็นไปได้ของกลุ่มผู้สมัคร และกลุ่มผู้สมัครชุดที่ได้คะแนนความพึงพอใจสูงสุดจะเป็นชุดที่ชนะการเลือกตั้ง 
ในกรณีที่เป็นการเลือกตั้งเพื่อหาผู้แทนเพียงคนเดียวจะให้ผลลัพธ์แบบเดียวกับระบบคะแนนอนุมัติแบบปกติ หรือหากถ้าผู้ลงคะแนนลงคะแนนให้เฉพาะผู้สมัครสังกัดพรรคเดียวกันทั้งหมดนั้น ระบบการลงคะแนนนี้จะคำนวณเหมือนแบบบัญชีรายชื่อโดยวิธีการคำนวณของโดนต์
การนับคะแนนในระบบนี้ซับซ้อนระดับยาก (NP-Hard) จึงจำเป็นต้องใช้คอมพิวเตอร์ในการคำนวณผลรวมโดยเฉพาะเมื่อมีจำนวนผู้สมัครมาก และจำนวนที่นั่งมากขึ้น เช่น หากมีผู้สมัคร C คน และ S ที่นั่ง นั้นจะมีคำตอบถึง
 
ชุด เพื่อนำมาเปรียบเทียบภายหลังการเลือกตั้ง ตัวอย่างเช่น หากมีผู้สมัคร 24 คน สำหรับ 4 ที่นั่ง จะทำให้มีชุดคำตอบถึง 10,626 ชุดในการคำนวณคะแนนความพึงพอใจ ซึ่งจำเป็นจะต้องใช้การนับคะแนนด้วยคอมพิวเตอร์

**ตัวอย่าง**
ในเขตเลือกตั้งหนึ่งมีผู้แทนได้สองคน ประกอบด้วยผู้สมัครจำนวน 4 คน ได้แก่ A B C และ D โดยมีผู้ลงคะแนนจำนวน 30 คน ผลการเลือกตั้งประกอบด้วยบัตรลงคะแนนดังนี้- 5 ใบ เลือก A และ B- 17 ใบ เลือก A และ C- 8 ใบ เลือก D
ตามหลักความเป็นไปได้จะมีผลลัพธ์ 6 ทาง ได้แก่ AB, AC, AD, BC, BD และ CD
ดังนั้น A และ C ชนะการเลือกตั้ง

**อ้างอิง**
ค
ค
แขวงมหาพฤฒาราม

จิตรกรรมฝาผนังในวัดมหาพฤฒารามวรวิหาร ซึ่งเป็นที่มาของชื่อแขวง
มหาพฤฒาราม เป็นหนึ่งในห้าแขวงของเขตบางรัก กรุงเทพมหานคร

**ประวัติ**
ชื่อแขวงนี้มาจากชื่อวัดมหาพฤฒารามวรวิหาร เป็นอารามเก่าที่ไม่ทราบต้นกำเนิดอย่างแน่ชัด เดิมมีชื่อว่า "วัดท่าเกวียน" ชื่อของวัดมาจากตำนานของพระเจ้าอู่ทอง พระมหากษัตริย์ในตำนานของสมัยอยุธยาซึ่งได้อพยพหนีจากโรคห่าซึ่งเป็นโรคระบาดในขณะนั้น พระองค์เสด็จด้วยเกวียนและจอดในบริเวณนี้ แต่มีผู้กล่าวว่าบริเวณนี้เป็นที่พักของผู้เดินทางมากับเกวียน
ต่อมาพระบาทสมเด็จพระจอมเกล้าเจ้าอยู่หัวพระราชทานนามวัดว่า "วัดตะเคียน" และร่วมสร้างวัดใหม่กับเจ้าฟ้าจุฬาลงกรณ์ พระราชโอรสของพระองค์ (ต่อมาเป็นพระบาทสมเด็จพระจุลจอมเกล้าเจ้าอยู่หัว) วัดนี้ได้รับการบูรณะและยกระดับเป็นพระอารามหลวง พระบาทสมเด็จพระจุลจอมเกล้าเจ้าอยู่หัวทรงเปลี่ยนนามวัดเป็นวัดมหาพฤฒารามวรวิหาร
วัดนี้ถือเป็นวัดที่เก่าแก่ที่สุดและโดดเด่นที่สุดในพื้นที่นี้ จุดเด่นของวัดนี้คือผนังอุโบสถที่มีจิตรกรรมเกี่ยวกับหลักธุดงควัตร 13 ของพระพุทธศาสนา ในวิหารมีพระพุทธรูปปิดทอง มีความยาวจากพระบาทถึงพระเกตุมาลา 19.25 เมตร เป็นพระพุทธรูปที่ใหญ่เป็นอันดับที่ 2 รองจากพระพุทธรูปที่วัดพระเชตุพนวิมลมังคลารามราชวรมหาวิหารบนเกาะรัตนโกสินทร์

**อาณาเขตติดต่อ**
มหาพฤฒารามถือเป็นแขวงที่อยู่เหนือสุดของเขตบางรัก ล้อมรอบด้วยแขวง (ตามเข็มนาฬิกาจากบน) ดังนี้ - ทิศเหนือและทิศตะวันออก ติตต่อกับแขวงรองเมืองและแขวงวังใหม่ (เขตปทุมวัน) มีถนนพระรามที่ 4 เป็นเส้นแบ่งเขต- ทิศใต้ ติตต่อกับแขวงสี่พระยาและแขวงบางรัก (เขตบางรัก) มีถนนสี่พระยาและถนนเจริญกรุงเป็นเส้นแบ่งเขต - ทิศตะวันตก ติตต่อกับแขวงตลาดน้อย (เขตสัมพันธวงศ์) มีคลองผดุงกรุงเกษมเป็นเส้นแบ่งเขต

**ประชากร**
ใน พ.ศ. 2566 แขวงมหาพฤฒารามมีประชากร 9,865 คน (ชาย 4,510 คน หญิง 5,355 คน) และมีครัวเรือน 7,366 หลัง

**อ้างอิง**
มหาพฤฒาราม
แด็นเซิล ดึมฟรีส

แด็นเซิล ยึสตึส มอร์ริส ดึมฟรีส (Denzel Justus Morris Dumfries; เกิด 18 เมษายน ค.ศ. 1996) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่อินเตอร์มิลาน และทีมชาติเนเธอร์แลนด์

**สโมสรอาชีพ**
ดึมฟรีสย้ายจากสโมสรสมัครเล่นบาเรินแดร็คต์ไปยังสปาร์ตาโรตเตอร์ดัมใน ค.ศ. 2014 และได้ลงเล่นระดับอาชีพครั้งแรกเมื่อวันที่ 20 กุมภาพันธ์ ค.ศ. 2015 ในนัดที่พบกับเอ็มเมิน เขามีส่วนช่วยให้สปาร์ตาเลื่อนชั้นสู่เอเรอดีวีซีได้ใน ค.ศ. 2016 เขายังได้รับรางวัลผู้เล่นพรสวรรค์ยอดเยี่ยมของเอร์สเตอดีวีซีในปีเดียวกัน
ฤดูร้อนปี 2017 เขาย้ายไปเฮเรินเฟนเพื่อแทนที่สเตฟาโน มาร์โซที่ย้ายไปเล่นในเบลเยียม
เดือนมิถุนายน ค.ศ. 2018 ดึมฟรีสเซ็นสัญญา 5 ปีกับเปเอสเฟ ไอนด์โฮเฟิน เขาย้ายมาเพื่อแทนที่โจชัว เบรเนต และซานเตียโก อาเรียส

**ทีมชาติ**
ในตอนที่ยังเล่นให้กับสโมสรบาเรินแดร็คต์ ดึมฟรีสถูกเรียกติดทีมชาติอารูบาและได้ลงเล่นครั้งแรกในเดือนมีนาคม ค.ศ. 2014 ในนัดที่พบกับทีมชาติกวม เขาทำประตูได้ในนัดที่พบกับกวมอีกครั้งในอีกไม่กี่วันถัดมา
โรนัลด์ กุมัน เรียกดึมฟรีสติดทีมชาติเนเธอร์แลนด์ครั้งแรกในเดือนตุลาคม ค.ศ. 2018 เขาลงเล่นให้กับทีมชาติครั้งแรกในนัดที่พบกับเยอรมนีเมื่อวันที่ 13 ตุลาคมปีเดียวกัน
วันที่ 13 มิถุนายน ค.ศ. 2021 ดึมฟรีสทำประตูแรกในนามทีมชาติเนเธอร์แลนด์ เป็นประตูชัยช่วยให้ทีมเอาชนะยูเครนไปได้ 3–2 ในฟุตบอลชิงแชมป์แห่งชาติยุโรป 2020

**เกียรติประวัติ**
สปาร์ตาโรตเตอร์ดัม- เอร์สเตอดีวีซี: 2015–16
รางวัลส่วนตัว- ทีมยอดเยี่ยมแห่งปีของเอเรอดีวีซี: 2018–19

**อ้างอิง**

**แหล่งข้อมูลอื่น**
 denzel-dumfries-  Voetbal International profile date=2021-08-31 -  Netherlands profile at Ons Oranje
หมวดหมู่:บุคคลจากรอตเทอร์ดาม
หมวดหมู่:ชาวดัตช์เชื้อสายอารูบา
หมวดหมู่:ชาวดัตช์เชื้อสายซูรินาม
หมวดหมู่:กองหลังฟุตบอล
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเอเรอดีวีซี
หมวดหมู่:ผู้เล่นในเอร์สเตอดีวีซี
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
เมโกะ ซาโตมูระ

เมโกะ ซาโตมูระ เกิด 17 พฤศจิกายน ค.ศ. 1979 เป็นนักมวยปล้ำอาชีพชาวญี่ปุ่นที่ได้เซ็นสัญญากับ WWE ได้แชมป์ NXT UK Women's Championship ของค่าย NXT UK และยังเป็นนักมวยปล้ำของสมาคม Sendai Girls' Pro Wrestling และยังเคยปล้ำให้กับ WCW ในช่วงแรกของอาชีพ

**ผลงานแชมป์และรางวัล**
 Chikara
** King of Trios (2016) – with Cassandra Miyagi and Dash Chisako- DDT Pro-Wrestling
** KO-D Openweight Championship (1 time)
** KO-D 6-Man Tag Team Championship (1 time) – with Chihiro Hashimoto and Dash Chisako- Fight Club: PRO
** FCP Championship (1 time)- Gaea Japan
** AAAW Single Championship (2 times)
** AAAW Junior Heavyweight Tag Team Championship / AAAW Tag Team Championship (3 times) – with Sonoko Kato (1), Ayako Hamada (1) and Chikayo Nagashima (1)
** Hustling Cup (1996)
** High Spurt 600 (1998, 2001)
** Splash J & Running G (1995) – with Kaoru and Tomoko Kuzumi
*Progress Wrestling
**Progress World Women's Championship (1 time)- Sendai Girls' Pro Wrestling
** Sendai Girls World Championship (1 time)
** Joshi Puroresu Dantai Taikou Flash Tournament (2011) – with Dash Chisako, Hiren, Kagetsu, Miyako Morino, Ryo Mizunami and Sendai Sachiko- Tokyo Sports
** Joshi Puroresu Grand Prize (2013)- Westside Xtreme Wrestling
** Femmes Fatale Tournament (2018)- World Wonder Ring Stardom
** World of Stardom Championship (1 time)
** Stardom Year-End Award (1 time)
*** Best Match Award (2015) vs. Io Shirai on December 23
*WWE
**NXT UK Women's Championship (1 time)

**อ้างอิง**

**แหล่งข้อมูลอื่น**
 meiko-satomura
หมวดหมู่:นักมวยปล้ำอาชีพหญิงชาวญี่ปุ่น
หมวดหมู่:ผู้บริหารมวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
เวาต์ เวคอสต์

เวาต์ ฟร็องซัว มารียา เวคอสต์ (Wout François Maria Weghorst; เกิดวันที่ 7 สิงหาคม ค.ศ. 1992) เป็นนักฟุตบอลชาวดัตช์ที่เล่นในตำแหน่งกองหน้าให้แก่อายักซ์ สโมสรในเอเรอดีวีซี และทีมชาติเนเธอร์แลนด์

**สโมสรอาชีพ**

**เฟาเอ็ฟเอ็ล ว็อลฟส์บวร์ค**
วันที่ 26 มิถุนายน ค.ศ. 2018 เวคอสต์เซ็นสัญญา 4 ปีกับเฟาเอ็ฟเอ็ล ว็อลฟส์บวร์คในบุนเดิสลีกา ต่อมาวันที่ 16 มีนาคม ค.ศ. 2019 เขาทำแฮตทริกแรกของเขาในนามสโมสรในนัดที่เอาชนะฟอร์ทูนาดึสเซิลดอร์ฟในลีก 5–2 ทำให้เขากลายเป็นผู้เล่นคนแรกของว็อลฟส์บวร์คที่ทำแฮตทริกได้ต่อจากมารีโอ ก็อมเม็สในเดือนเมษายน ค.ศ. 2017 ฤดูกาลแรกของเขาในเยอรมนี เขาทำได้ 17 ประตู กลายเป็นผู้เล่นที่ทำประตูได้มากเป็นอันดับที่ 3 ร่วมในบุนเดิสลีกา ฤดูกาล 2018–19
ในฤดูกาล 2019–20 เวคอสต์ทำ 16 ประตูในลีก ช่วยให้ว็อลฟส์บวร์คจบอันดับที่ 6
เวคอสต์ทำ 2 ประตูในยูฟ่ายูโรปาลีก ฤดูกาล 2020–21 รอบคัดเลือก แต่ทีมก็พลาดโอกาสเข้าสู่รอบแบ่งกลุ่มเพราะไปแพ้ต่ออาเอกเอเธนส์ในรอบเพลย์ออฟ

**การยืมตัวไปยาบีเอฟซี**
การยืมตัวของเขาไปยังเบชิกทัชถูกยกเลิกในเดือนมกราคม ค.ศ. 2023 ก่อนการยืมตัวไปยังยาบีเอฟซี โดยค่าตัวการยืม 3 ล้านปอนด์จะถูกแบ่งให้กับเบิร์นลีย์และเบชิกทัชเมื่อวันที่ 13 มกราคม เวคอสต์เซ็นสัญญากับยาบีเอฟซีแบบยืมตัวจนจบฤดูกาล เขาได้รับเสื้อหมายเลข 27 ที่อาแลกส์ แตลิสใส่ล่าสุดก่อนจะย้ายออกจากสโมสรไปเซบิยาแบบยืมตัว

**ทีมชาติ**
เวคอสต์ลงเล่นนัดแรกให้แก่ทีมชาติเนเธอร์แลนด์รุ่นอายุไม่เกิน 21 ปี เมื่อวันที่ 14 ตุลาคม ค.ศ. 2014 ซึ่งนัดนั้นเขาก็ทำประตูแรกในนามทีมชาติชุดนั้น แต่ทีมของเขาก็พ่ายแพ้ต่อโปรตุเกสไป 5–4
เขาถูกโรนัลด์ กุมัน เรียกติดทีมชาติชุดใหญ่ครั้งแรกในเดือนมีนาคม ค.ศ. 2018 เขาลงเล่นให้กับทีมชาติครั้งแรกในนัดกระชับมิตรที่พบกับอังกฤษเมื่อวันที่ 23 มีนาคม ค.ศ. 2018 ที่อัมสเตอร์ดัม อารีนา

**เกียรติประวัติ**

**สโมสร**
แมนเชสเตอร์ยูไนเต็ด- อีเอฟแอลคัพ: 2022–23
*เอฟเอคัพ: รองชนะเลิศ: 2022–23

**อ้างอิง**

**แหล่งข้อมูลอื่น**
 wout-weghorst-  Voetbal International profile date=2016-01-03 
หมวดหมู่:บุคคลจากจังหวัดโอเฟอไรส์เซิล
หมวดหมู่:กองหน้าฟุตบอล
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นอาเซ็ด อัลก์มาร์
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:ผู้เล่นสโมสรฟุตบอลเบชิกทัชฌิมนัสติกคูลือบือ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในเอเรอดีวีซี
หมวดหมู่:ผู้เล่นในเอร์สเตอดีวีซี
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในซือเปร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
วัดเขาพระอานนท์

วัดเขาพระอานนท์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนภูเขาขนาดย่อมริมฝั่งแม่น้ำตาปี ในตำบลศรีวิชัย อำเภอพุนพิน จังหวัดสุราษฎร์ธานี
วัดเขาพระอานนท์ จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1890 ได้รับพระราชทานวิสุงคามสีมาเมื่อ พ.ศ. 1901 
ชาวบ้านเรียกว่า วัดหัวเขาล่าง เพื่อจะได้พ้องกับวัดหัวเขาบน หรือ วัดเขาศรีวิชัย ซึ่งตั้งอยู่ทางทิศตะวันตกเฉียงใต้ห่างกันประมาณ 750 เมตร ตามประวัติเล่าว่าวัดเขาพระอานนท์สร้างพร้อมกับวัดน้ำรอบและวัดถ้ำสิงขร มีตำนานเล่าสืบต่อกันมาว่าครั้งสมัยอยุธยา พระเจ้าแผ่นดินองค์หนึ่ง ได้สาวชาวบ้านแถบนี้ไปเป็นชายา ต่อมาน้องชายของสาวผู้นั้นบวชเป็นพระภิกษุเดินทางไปเมืองหลวง แล้วได้เข้าไปเทศน์ในวังที่พี่สาวอยู่และจำกันได้เป็นที่ปลื้มปิติกันทั้งสองฝ่าย พระเจ้าแผ่นดินได้จัดขบวนมาส่งพระภิกษุที่เป็นน้องชายพระชายาซึ่งต่อมาเรียกว่า ท่านเจ้าฟ้า และโปรดฯ ให้สร้างวัดขึ้นสามวัดคือ วัดถ้ำสิงขร วัดน้ำรอบและวัดเขาพระอานนท์ ท่านเจ้าฟ้าจำพรรษาเป็นเจ้าอาวาสรูปแรกอยุ่ที่วัดเขาพระอานนท์ ชื่อวัดเขาพระอานนท์คงมาจากชื่อพระอานนท์ พระสาวกผู้อุปัฎฐากพระพุทธเจ้า การสร้างวัดดัดแปลงภูเขาให้เป็นศาสนสถาน ก่อกำแพงศิลาลดหลั่นกันขึ้นไป 3 ชั้น โดยรอบภูเขาเทียบได้กับพระรัตนตรัยชั้นสูงสุดคือ ยอดเขาได้ปรับพื้นที่เรียบเป็นรูปสี่เหลี่ยมผืนผ้าสร้างเจดีย์และอุโบสถไว้คุ่กัน
มีการกำหนดอายุราวสมัยอยุธยาถึงรัตนโกสินทร์ วัดเขาพระอานนท์ได้รับการขึ้นทะเบียนเป็นโบราณสถาน เมื่อวันที่ 20 ธันวาคม พ.ศ. 2544 อุโบสถก่ออิฐถือปูนใช้ฝาผนังรับน้ำหนักแทนเสา ขนาดกว้าง 6.6 เมตร ความยาว 12.70 เมตร เครื่องบนเป็นเครื่องไม้มุงกระเบื้อง ของเดิมคงเป็นกระเบื้องกาบกล้วย มีกระเบื้องเชิงชายรูปเทพนม ภายในประดิษฐานพระพุทธรูปปูนปั้นปางมารวิชัยลงรักปิดทอง 11 องค์ ใบเสมารอบอุโบสถทำด้วยหินทรายสีแดง เจดีย์ทรงปราสาทน่าจะสร้างสมัยอยุธยาตอนปลาย ใบเสมานั่งแท่นไม่มีซุ้ม ทำด้วยหินทรายแดงไม่มีลายสลัก และบัวบรรจุอัฐิสภาพชำรุด สันนิษฐานว่าอาจเป็นบัวของท่านเจ้าฟ้าเจ้าอาวาสรูปแรก

**อ้างอิง**
เขาพระอานนท์
หมวดหมู่:โบราณสถานในจังหวัดสุราษฎร์ธานี
วัดชัยสิทธิ์ (จังหวัดแพร่)

วัดชัยสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ป้าก อำเภอวังชิ้น จังหวัดแพร่ ที่ดินตั้งวัดมีเนื้อที่ 5 ไร่ 1 งาน 20 ตารางวา
วัดชัยสิทธิ์ หรือ วัดพระธาตุขวยปู สร้างเมื่อ พ.ศ. 2446 โดยมีพระครูนันตาเป็นผู้ริเริ่มก่อตั้งวัดขึ้น วัดประดิษฐานของพระธาตุขวยปู (คำว่า ขวยปู หรือขุยปู หมายถึง รูปู) เป็นพระธาตุมีอายุร่วมสมัยกับวัดพระสิงห์ และพระธาตุดอยสุเทพ จังหวัดเชียงใหม่ เล่ากันว่า จันทร์วงศ์ เป็นผู้ก่อสร้างและปฏิสังขรณ์พระธาตุขวยปู ตามตำนานเสลธาตุ ซึ่งเชื่อกันว่าสร้างตั้งแต่สมัยพระเจ้าอโศกมหาราช ที่ทรงสร้างพระเจดีย์ 84000 องค์ทั่วโลก ซึ่งพระธาตุขวยปูหรือพระมหาชินธาตุขวยปูก็เป็นหนึ่งในนั้น พระเจดีย์องค์แรกที่ถูกสร้างขึ้นในเมืองเววาทะภาษิต (เมืองลอง) จากนั้นพังลงมา องค์ที่สองได้สร้างครอบทับที่เดิมโดยพระมหาเถระวัดซางและนาตุ้ม แต่ก็พังลงมาเพราะฟ้าผ่า องค์ที่สามก็ถูกสร้างขึ้นทับองค์เดิมอีก โดยพระมหาเถระอินต๊ะแห่งวัดพระยืน ได้สร้างไว้ ก็ต้องพังลงมาจากเหตุการณ์แผ่นดินไหวและองค์ปัจจุบัน สร้างโดยพระครูญาณวิลาศ (ครูบานันตาติยา) โดยมีเจ้าบุญวาท์ยวงศ์มานิต เจ้านครลำปางเป็นผู้อุปถัมภ์ เริ่มสร้างเมื่อ พ.ศ. 2443 แล้วเสร็จเมื่อ พ.ศ. 2446 โดยศิลปะขององค์พระมหาชินธาตุขวยปูเป็นแบบล้านนาผสมพม่า
ในตำนานกล่าวว่า ในสมัยเมื่อพระพุทธเจ้าทรงเสวยพระชาติเป็นพระโพธิสัตว์ ทรงกำเนิดเป็นปูนาใหญ่ สีเหลือง เรียกว่า ปูคำ ปูคำเลี้ยงดูแม่ที่แก่ชราอาศัยอยู่ในถ้ำกก บ้านแม่ป้าก ปูคำเป็นปูที่มีความกตัญญู คอยดูแลแม่ผู้แก่ชรา ปูคำได้บำเพ็ญ รักษาศีลภาวนา สั่งสมบารมีทาน อยู่ที่ถ้ำ จวบจนแม่เสียชีวิต ปูคำพระโพธิสัตว์ จึงได้ตัดสินใจที่จะเจาะรูเพื่อเดินทางออกจากถ้ำไปสั่งสมบารมีทาน ก่อนที่ปูคำจะเจาะรูออกจากถ้ำก็เกิดคิดถึงแม่ ถ้ำที่อยู่อาศัย จึงเจาะรูโพล่ขึ้นเป็นเนินพิเศษทางทิศตะวันออก ห่างจากถ้ำประมาณ 300 เมตร พร้อมตั้งจิตอธิฐานว่า ให้ที่แห่งนี้เป็นที่ประดิษฐานพระบรมสารีริกธาตุของพระสัมมาสัมพุทธเจ้า เมื่อพระสัมมาสัมพุทธเจ้าทรงปรินิพพาน พระอโศกมหาราชแห่งอินเดีย ได้ส่งพระธรรมทูตมาเผยแพร่ศาสนาและได้นำพระบรมสารีริกธาตุ ไหล่ด้านซ้ายของพระพุทธเจ้ามาประดิษฐ์ไว้ในรูปู แล้วก่อเจดีย์ทับไว้ คือ พระธาตุขวยปู ในปัจจุบัน

**อ้างอิง**
ชัยสิทธิ์
ชัยสิทธิ์
หมวดหมู่:โบราณสถานในจังหวัดแพร่
หมวดหมู่:อำเภอวังชิ้น
หมวดหมู่:แม่แบบฟุตบอลทีมชาติเช็กเกีย

ช
หมวดหมู่:แม่แบบฟุตบอลเช็กเกีย
หมวดหมู่:ฟุตบอลทีมชาติเช็กเกีย
คณะวิทยาการจัดการ มหาวิทยาลัยราชภัฏมหาสารคาม

คณะวิทยาการจัดการ มหาวิทยาลัยราชภัฏมหาสารคาม (อังกฤษ : Faculty of Management Science, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2528 โดยการยกฐานะจา่กภาควิชาสหกรณ์ คณะมนุษยศาสตร์และสังคมศาสตร์ ขึ้นเป็นคณะวิทยาการจัดการ

**ประวัติ**
คณะวิทยาการจัดการ เดิมชื่อว่า คณะวิชาวิทยาการจัดการ พัฒนามาจากภาควิชาสหกรณ์คณะมนุษยศาสตร์และสังคมศาสตร์ วิทยาลัยครูมหาสารคาม การเคลื่อนไหวทางความคิดที่จัดตั้งคณะวิชาวิทยาการจัดการ เริ่มในปลายปี พ.ศ. 2527 ทั้งนี้ หลังจากที่วิทยาลัยครูได้ปฏิบัติภารกิจตามพระราชบัญญัติวิทยาลัยครู พ.ศ. 2519 มาระยะหนึ่ง (ประมาณ 9 ปี) พบว่าการผลิตครูได้มีปริมาณเพียงพอต่อความต้องการของสังคม วิทยาลัยครูในฐานะที่เป็นสถาบันอุดมศึกษาในท้องถิ่น จึงได้หาหนทางขยายฐานทาง วิชาการ (Divrersify) เพิ่มบทบาทของตนเองขึ้นเพราะมีอาคารสถานที่และบุคลากรเพียงพอที่จะพัฒนาได้ ผู้บริหารกรiมการฝึกหัดครูยุคนั้น เช่น ท่านอธิบดีพะนอม แก้วกำเนิด รองอธิบดี ดร.วิจิตร จันทรากุล จึงได้ระดมสมอง บุคลากรของวิทยาลัยครู มาช่วยกันหาทางขยายฐานทางวิชาการให้กว้างขวางขึ้นและผลสุดท้ายได้ปรับปรุงพระราชบัญญัติวิทยาลัยครู พ.ศ. 2519 เดิมเปลี่ยนมาใช้พระราชบัญญัติวิทยาลัยครูฉบับที่ 2 พ.ศ. 2527 แทน
ต่อมาเมื่อเปิดภาคเรียนที่ 1/2528 จึงมีบุคลากรย้ายจากคณะอื่นๆ มาเพิ่มขึ้นเรื่อย ๆ โดยในภาคเรียนที่ 1/2528 คณะวิชาวิทยาการจัดการ ได้เริ่มดำเนินการตามคำสั่งวิทยาลัยครูมหาสารคาม ที่ 382/2528 เปิดสอนวิชาต่างๆ ตามบทบัญญัติ แห่ง พ.ร.บ. วิทยาลัยครู ฉบับที่ 2 พ.ศ. 2527 ภาระหน้าที่ของคณะวิชานี้คือ สอนวิจัย ให้บริการวิชาการแก่ชุมชน เน้นการผลิตบัณฑิตสาขาวิทยาการจัดการ
ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า “คนของพระราชา” ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้คณะวิชาวิทยาการจัดการ วิทยาลัยครูมหาสารคาม แปรสภาพเป็น “คณะวิทยาการจัดการ สถาบันราชภัฏมหาสารคาม” ซึ่งมุ่งเน้นการผลิตนักวิชาการด้านการจัดการ
ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะวิทยาการจัดการ สถาบันราชภัฏมหาสารคาม ก็ได้ยกฐานะเป็น “คณะวิทยาการจัดการ มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน

**โครงสร้างการบริหาร**
คณะวิทยาการจัดการ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้- สำนักงานคณบดีคณะวิทยาการจัดการ- กลุ่มงานบริการการศึกษา- กลุ่มงานพัฒนานักศึกษา- กลุ่มงานอำนวยการ- กลุ่มงานการเงินและพัสดุ

**หลักสูตร**

**ทำเนียบคณบดี**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ date=2021-06-14 
หมวดหมู่:องค์การที่ก่อตั้งในปี พ.ศ. 2528
หมวดหมู่:มหาวิทยาลัยราชภัฏมหาสารคาม
หลวงปู่เอี่ยม ปฐมนาม

หลวงปู่เอี่ยม ปฐมนาม เป็นพระเกจิอาจารย์ อดีตเจ้าอาวาสวัดสพานสูง

**ประวัติ**
หลวงปู่เอี่ยมเป็นชาวบ้านแหลมใหญ่ อำเภอปากเกร็ด จังหวัดนนทบุรี เกิดเมื่อปีฉลู พ.ศ.2359 เป็นบุตรคนโตของนายนาคกับนางจันทร์ ท่านมีน้อง 3 คน ชื่อนายฟัก นายขำ และนางอิ่ม ตามลำดับ
เมื่ออายุ 22 ปี ท่านได้อุปสมบทที่วัดบ่อ ต.ปากเกร็ด อ.ปากเกร็ด หลังจากนั้นประมาณ 1 เดือน จึงย้ายมาอยู่วัดกัลยาณมิตรวรมหาวิหาร ศึกษาพระปริยัติธรรมอยู่ 7 พรรษา จึงย้ายไปอยู่ที่วัดประยุรวงศาวาสวรวิหาร 3 พรรษา และวัดนวลนรดิศวรวิหาร 5 พรรษาตามลำดับ
พ.ศ. 2396 ญาติโยมได้นิมนต์ท่านมาเป็นเจ้าอาวาสวัดสว่างอารมณ์ (คือวัดสพานสูงในปัจจุบัน) ในช่วงที่ปกครองวัด ท่านมักออกจาริกไปที่ต่าง ๆ เพื่อฝึกกรรมฐานและเรียนไสยศาสตร์ จนชาวบ้านนับถือว่าท่านเป็นผู้มีอาคมขลัง มีวาจาสิทธิ์ นอกจากนี้ท่านยังมักน้อย สันโดษ มีเมตตาสูง ก่อนมรณภาพท่านยังสั่งเสียว่า "ถ้ามีเหตุสุขทกข์เกิดขึ้น ให้ระลึกถึงฉันก็แล้วกัน"
หลวงปู่เอี่ยมมรณภาพเมื่ออายุ 80 ปี ตรงกับวันอาทิตย์ ขึ้น 8 ค่ำ เดือน 9 (ตรงกับวันที่ 16 สิงหาคม) พ.ศ. 2439 แต่บางแห่งระบุว่าเป็นวันที่ 17 สิงหาคม พ.ศ.2438 พรรษา 59

**อ้างอิง**
หมวดหมู่:เกจิอาจารย์
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
คณะเทคโนโลยีสารสนเทศ มหาวิทยาลัยราชภัฏมหาสารคาม

คณะเทคโนโลยีสารสนเทศ มหาวิทยาลัยราชภัฏมหาสารคาม (อังกฤษ : Faculty of Information Technology, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2551 ตั้งอยู่ที่อาคารศูนย์ภาษาและคอมพิวเตอร์

**ประวัติ**
คณะเทคโนโลยีสารสนเทศ มหาวิทยาลัยราชภัฏมหาสารคาม ได้รับการก่อตั้งโดยนายนิสสัย เวชชาชีวะ นายกสภามหาวิทยาลัยราชภัฏมหาสารคาม ได้มีประกาศจัดตั้ง คณะเทคโนโลยีสารสนเทศ เมื่อวันที่ 23 ธันวาคม 2551 ณ ชั้น 3 อาคารศูนย์ภาษาและคอมพิวเตอร์ เพื่อเป็นหน่วยงานหลักในการนำเทคโนโลยีสารสนเทศและการสื่อสาร (Information and Communication Technology) หรือ ICT สู่ชุมชน โดยดำเนินการจัดการศึกษา การบริการวิชาการ การวิจัยและทำนุบำรุงศิลปวัฒนธรรม ซึ่งเป็นภารกิจหลักของมหาวิทยาลัยราชภัฏมหาสารคาม

**โครงสร้างการบริหาร**
คณะเทคโนโลยีสารสนเทศ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้- สำนักงานคณบดีคณะเทคโนโลยีสารสนเทศ- กลุ่มงานอำนวยการ- กลุ่มงานพัฒนานักศึกษา- กลุ่มงานบริการการศึกษา- กลุ่มงานการเินและพัสดุ- ศูนย์การเรียนรู้ ICT ชุมชน

**หน่วยงานภายใน**
หน่วยงานระดับเทียบเท่าภาควิชาในคณะเทคโนโลยีสารสนเทศ มหาวิทยาลัยราชภัฏมหาสารคาม มีดังนี้- สาขาวิชาเทคโนโลยีสารสนเทศ (IT)- สาขาวิชาการจัดการเทคโนโลยี (TM)- สาขาวิชาการจัดการเทคโนโลยีสารสนเทศ (ITM)- สาขาวิชาเทคโนโลยีมัลติมีเดียและเเอนิเมชั่น (MTA)- สาขาวิชาเทคโนโลยีคอมพิวเตอร์และการสื่อสาร (CTC)- สาขาวิชาภูมิสารสนเทศ (GIT)

**หลักสูตร**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ date=2021-06-13 
หมวดหมู่:องค์การที่ก่อตั้งในปี พ.ศ. 2551
หมวดหมู่:มหาวิทยาลัยราชภัฏมหาสารคาม
วัดเขาแก้ววรวิหาร

วัดเขาแก้ววรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลต้นตาล อำเภอเสาไห้ จังหวัดสระบุรี

**ประวัติ**
วัดเขาแก้ววรวิหารเดิมเป็นวัดราษฎร์สร้างเมื่อ พ.ศ. 2171 ในรัชสมัยพระเจ้าทรงธรรม ต่อมาพระบาทสมเด็จพระจอมเกล้าเจ้าอยู่หัวได้เสด็จไปนมัสการพระพุทธบาทสระบุรีและจะเสด็จนมัสการพระพุทธฉายด้วย จึงทรงแวะพักไพร่พลขบวนราบที่พลับพลาที่หินลาดวัดเขาแก้ว ทรงเห็นว่าบริเวณนี้มีชัยภูมิที่เหมาะสม เพราะตั้งอยู่ภูเขาเล็ก ๆ แวดล้อมด้วยธรรมชาติที่งดงามเป็นที่สงบ เหมาะสำหรับการบำเพ็ญสมณธรรม พระองค์จึงทรงรับสั่งให้เจ้าพระยานิกรบดินทร์ (โต กัลยาณมิตร) เป็นแม่กองควบคุมการก่อสร้าง โดยได้จัดการให้พนักงานนำเครื่องบนและสิ่งก่อสร้างจากกรุงเทพมาบูรณปฏิสังขรณ์พระอุโบสถ ปรับปรุงขยายให้ใหญ่กว่าของเดิม ก่อกำแพงรอบพระอุโบสถขึ้นใหม่ สร้างกุฏิไว้ด้านทิศเหนือของพระเจดีย์ รวมถึงรบูรณะองค์พระเจดีย์ และทรงสถาปนาวัดเขาแก้วขึ้นเป็นพระอารามหลวงพระราชทานนามว่า วัดคีรีรัตนาราม ต่อมาสมเด็จพระมหาสมณเจ้า กรมพระยาวชิรญาณวโรรสทรงเห็นว่าชื่อวัดคีรีรัตนรามเป็นคำมคธ จึงเปลี่ยนเป็นคำไทยว่า "วัดเขาแก้ว"

**เสนาสนะ**
องค์เจดีย์สีขาวโดดเด่นอยู่บนเขา มีรูปลักษณะทรงไทย 5 ยอด ในอดีตบริเวณหน้าวัดเคยเป็นพลับพลาที่ประทับของพระบาทสมเด็จพระจอมเกล้าเจ้าอยู่หัว ในคราวเสด็จประพาสหัวเมือง บันไดทางขึ้นเป็นบันไดนาคหันเศียรกลับ ราวบันไดคือลำตัวนาคประดับกระจกสีสวยงาม มีสิงห์ยืนอยู่เหนือซุ้มประตู และทวารบาลเป็นรูปทหารแต่งเครื่องแบบอย่างตะวันตก เจดีย์บรรจุพระบรมสารีริกธาตุและพระธาตุของพระสาวก ลักษณะเป็นเจดีย์ย่อมุมไม้สิบสอง สูงราว 34 เมตร เหนือขึ้นไปที่บัลลังก์เป็นบัวกลุ่ม รอบองค์เจดีย์ทำเป็นซุ้มประดิษฐานพระพุทธรูปหินปางต่าง ๆ ในอดีตจะมีทั้งสีดำ สีขาว และสีเขียว หากปัจจุบันทำเป็นสีเหลืองทอง มีเพียง 1 องค์ที่ยังคงเป็นสีดำ ต่ำลงมามีเจดีย์บริวารล้อมรอบทั้งสี่ทิศ อีกทั้งระหว่างเจดีย์องค์ใหญ่และหอระฆังมี เจดีย์ปรางค์ห้ายอดองค์เล็ก ประดิษฐานพระพุทธบาทจำลองและพระพุทธรูปทรงเครื่อง ด้านทิศตะวันออกประดิษฐาน พระพุทธรูปปางป่าเลไลย์และด้านทิศตะวันตกประดิษฐานพระพุทธรูปปางห้ามญาติ
พระอุโบสถ ตามทะเบียนวัดของทางราชการแจ้งว่าอุโบสถวัดนี้ ผูกพัทธสีมาเมื่อวันที่ 3 เมษายน พ.ศ. 2312 เป็นทรงไทยก่ออิฐ ถือปูน หลังคาซ้อน 2 ชั้น มุขลด 1 ขั้น  ทั้งด้านหน้าและด้านหลังเป็นมุขโถงพื้นปูอิฐหน้าวัว พื้นในพระอุโบสถปูด้วยหินอ่อน เครื่องบนเป็นเครื่องไม้มุงกระเบื้องติดช่อฟ้า ดินเผา บริเวณพัทธสีมา กว้าง 14 เมตร ยาว 23 เมตร มีกำแพงแก้วล้อมรอบ กว้าง 18.50 เมตร ยาว 28 เมตร

**อ้างอิง**
หมวดหมู่:โบราณสถานในจังหวัดสระบุรี
เขาแก้ววรวิหาร
เขาแก้ววรวิหาร
หลวงปู่เอี่ยม

หลวงปู่เอี่ยม อาจหมายถึง- หลวงปู่เอี่ยม ปฐมนาม- พระภาวนาโกศลเถร (เอี่ยม สุวณฺณสโร)- หลวงปู่เอี่ยม เถวโร
คณะเทคโนโลยีการเกษตร มหาวิทยาลัยราชภัฏมหาสารคาม

คณะเทคโนโลยีการเกษตร มหาวิทยาลัยราชภัฏมหาสารคาม (ภาษาอาหรับ : كلية التكنولوجيا الزراعية، جامعة راجابات مها ساراخام) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2542 ในฐานะคณะเทคโนโลยีการเกษตร สถาบันราชภัฏมหาสารคาม ปัจจุบัน คณะเทคโนโลยีการเกษตร มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย

**ประวัติ**
คณะเทคโนโลยีการเกษตร มหาวิทยาลัยราชภัฏมหาสารคาม ก่อตั้งครั้งแรกในปี พ.ศ. 2468 โดยเป็นส่วนหนึ่งของโรงเรียนประถมกสิกรรม จังหวัดมหาสารคาม จัดสอนรายวิชาเกษตรกรรมในกลุ่มวิชาพื้นฐานของหลักสูตรประกาศนียบัตรวิชาการศึกษา (ป.กศ.) พ.ศ. 2510 เปิดสอนระดับประกาศนียบัตรวิชาการศึกษาชั้นสูง (ป.กศ.สูง) วิชาเอกเกษตรกรรม ต่อมาในปีพ.ศ. 2519 ยกฐานะเป็นภาควิชาเกษตรศาสตร์ สังกัดคณะวิทยาศาสตร์และเทคโนโลยี วิทยาลัยครูมหาสารคาม จัดการศึกษาทั้งภาคปกติและภาคนอกเวลา เปิดสอนระดับปริญญาตรี หลักสูตรครุศาสตรบัณฑิต (คบ.) โปรแกรมวิชาเกษตรกรรม พ.ศ. 2527 นอกจากนี้ ภาควิชาเกษตรศาสตร์เปิดสอนสาขาวิชาชีพอื่นนอกจากวิชาชีพครู ได้แก่ หลักสูตรวิทยาศาสตรบัณฑิต (วท.บ.) โปรแกรมวิชาเกษตรศาสตร์ โปรแกรมวิชาส่งเสริมและสื่อสารการเกษตร และสอนหลักสูตรประกาศนียบัตรเทคนิคอาชีพ สาขาวิชาพืชศาสตร์ และสาขาวิชาสัตวบาล
ต่อมาในปี พ.ศ. 2532 วิทยาลัยครูมหาสารคามเห็นว่าหลักสูตรสามารถพัฒนาขึ้นเป็นหน่วยงานระดับคณะวิชาได้ จึงได้ดำเนินการโครงการจัดตั้งคณะเกษตรศาสตร์ ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า “คนของพระราชา” ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้โครงการจัดตั้งคณะเกษตรศาสตร์ต้องชะลอการจัดตั้งไปก่อน
ในปีพ.ศ. 2542 จึงได้มีการยกฐานะโครงการจัดตั้งคณะเกษตรศาสตร์ขึ้นเป็น “คณะเทคโนโลยีการเกษตร สถาบันราชภัฏมหาสารคาม” มีการจัดการเรียนการสอนระดับปริญญาตรี สาขาวิชาเกษตรศาสตร์ และสาขาวิชาสัตวบาล โดยที่สำนักงานคณะตั้งอยู่ริมห้วยคะคางฝั่งตะวันตกบนเนื้อที่ประมาณ 10 ไร่ ประกอบด้วยอาคารเรียน แปลงปฏิบัติการด้านพืช เรือนเพาะชำ สถานที่ปฏิบัติการด้านประมง และฟาร์มปฏิบัติการด้านเลี้ยงสัตว์ 
ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะเทคโนโลยีการเกษตร สถาบันราชภัฏมหาสารคาม ก็ได้ยกฐานะเป็น “คณะเทคโนโลยีการเกษตร มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน 

**โครงสร้างหน่วยงาน**
โครงสร้างการบริหารงานของคณะเทคโนโลยีการเกษตร มหาวิทยาลัยราชภัฏมหาสารคาม มีดังนี้- สำนักงานคณบดีคณะเทคโนโลยีการเกษตร- กลุ่มงานอำนวยการ- กลุ่มงานพัฒนานักศึกษา- กลุ่มงานบริการการศึกษา- กลุ่มงานการเงินและพัสดุ

**หลักสูตร**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ date=2021-06-14 
หมวดหมู่:องค์การที่ก่อตั้งในปี พ.ศ. 2542
ราชภัฏมหาสารคาม
หมวดหมู่:มหาวิทยาลัยราชภัฏมหาสารคาม
บัณฑิตวิทยาลัย มหาวิทยาลัยราชภัฏมหาสารคาม

บัณฑิตวิทยาลัย มหาวิทยาลัยราชภัฏมหาสารคาม (อังกฤษ : Faculty of Graduet Studies, Rajabhat Mahasarakham University) ทำหน้าที่เป็นหน่วยงานกลางเพื่อสนับสนุนการบริหารจัดการศึกษาระดับบัณฑิตศึกษา ประสานความร่วมมือกับหลักสูตรและคณะต่างๆ เพื่อก่อให้เกิดประโยชน์สูงสุดต่อการศึกษาและควบคุมการศึกษาให้มีมาตรฐาน เป็นไปตามเกณฑ์มาตรฐานหลักสูตรระดับบัณฑิตศึกษา

**โครงสร้างคณะ**
การแบ่งส่วนงานภายในบัณฑิตวิทยาลัย มหาวิทยาลัยราชภัฏมหาสารคาม- สำนักงานคณบดี- กลุ่มงานอำนวยการ- กลุ่มงานการเงินและพัสดุ- กลุ่มงานบริการการศึกษา- กลุ่มงานพัฒนานักศึกษา- ฝ่ายบริหาร แผนงาน และ ประกันคุณภาพ- วิชาการ บริการวิชาการ และ วิจัย

**หลักสูตร**

**อ้างอิง**

**แหล่งข้อมูลอื่น**
   เว็บไซต์อย่างเป็นทางการ
บัณฑิตวิทยาลัย
โรงเรียนสาธิตมหาวิทยาลัยราชภัฏมหาสารคาม

โรงเรียนสาธิตมหาวิทยาลัยราชภัฏมหาสารคาม (อังกฤษ : Rajabhat Mahasarakham University Demonstration School : ส.มรม - DRMU) ตั้งอยู่บริเวณมหาวิทยาลัยราชภัฏมหาสารคาม ในเนื้อที่ 15 ไร่ เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม 44001 โทร 0-4372-1816  เปิดสอนระดับอนุบาล ประถมศึกษา และมัธยมศึกษา

**ประวัติ**
 พ.ศ. 2516 ก่อตั้งห้องเรียนสาธิตของภาควิชาอนุบาลศึกษา คณะครุศาสตร์ วิทยาลัยครูมหาสารคาม ผู้บริหารวิทยาลัยที่เริ่มก่อตั้งคือ นายอรุณ ปรีดีดิลก- พ.ศ. 2523 – 2529 เปิดสอนระดับประถมศึกษา โดยดำเนินงานผ่านทางโรงเรียนหลักเมืองมหาสารคาม โดยครูประจำชั้นและนักเรียนจากโรงเรียนหลักเมืองมหาสารคาม ปีนี้นักเรียนจบประโยคประถมศึกษาเป็นรุ่นแรก- พ.ศ. 2530 เปิดสอนตั้งแต่ระดับอนุบาลถึงชั้นประถมศึกษาปีที่ 6 เป็นลุ่ยที่ 2- พ.ศ. 2531 ใช้บัญญัติสภาการฝึกหัดครูเป็นปีแรก โรงเรียนสาธิตวิทยาลัยครูมหาสารคาม มีฐานะเป็นภาควิชาหนึ่งในคณะครุศาสตร์ สังกัดวิชาวิทยาลัยครู- พ.ศ. 2540 มีห้องเรียนเพิ่มขึ้นตามลำดับ แยกเป็นระดับละ 2 ห้องเรียน รวม 16 ห้องเรียน- พ.ศ. 2543 เปิดสอนถึงระดับมัธยมศึกษาปีที่ 1 เป็นปีแรก จำนวน 1 ห้องเรียน และได้เพิ่มห้องเรียนชั้นประถมศึกษาปีที่ 1 เป็น 3 ห้อง รวมมี 18 ห้องเรียน- พ.ศ. 2546 เปิดสอนถึงระดับมัธยมศึกษาปีที่ 4 รวมมี 23 ห้องเรียน- พ.ศ. 2551 เปิดสอนใน 5ช่วงชั้น
** ก่อนประถมศึกษา (ปฐมวัย)
** ช่วงชั้นที่ 1 ประถมศึกษาปีที่ 1-3
** ช่วงชั้นที่ 2 ประถมศึกษาปีที่ 4-6
** ช่วงชั้นที่ 3 มัธยมศึกษาปีที่ 1-3
** ช่วงชั้นที่ 4 มัธยมศึกษาปีที่ 4-6

**ผู้บริหาร**

**แหล่งข้อมูลอื่น**
  โรงเรียนสาธิตมหาวิทยาลัยราชภัฏมหาสารคาม date=2021-06-14 -  มหาวิทยาลัยราชภัฏมหาสารคาม date=2021-08-11 
หมวดหมู่:มหาวิทยาลัยราชภัฏมหาสารคาม
ราชภัฏมหาสารคาม
สาธิตมหาวิทยาลัยราชภัฏมหาสารคาม
การยึดรัฐ

การยึดรัฐ (state capture) เป็นการทุจริตทางการเมืองอย่างเป็นระบบชนิดหนึ่ง ซึ่งผลประโยชน์ของเอกชนมีอิทธิพลต่อกระบวนการวินิจฉัยสั่งการของรัฐอย่างมากเพื่อประโยชน์ส่วนตน
ธนาคารโลกเป็นผู้ประดิษฐ์คำนี้ขึ้นครั้งแรกในช่วงประมาณปี 2543 เพื่ออธิบายสถานการณ์ในประเทศเอเชียกลางบางประเทศที่กำลังเปลี่ยนระบบเศรษฐกิจออกจากคอมมิวนิสต์โซเวียต ที่เจาะจงคือ ใช้กับสถานการณ์ที่กลุ่มทุจริตกลุ่มเล็กใช้อิทธิพลที่มีเหนือข้าราชการในการเข้าควบคุมการวินิจฉัยสั่งการของรัฐบาลเพื่อเสริมสร้างฐานะทางเศรษฐกิจของตน สมาชิกลุ่มเหล่านี้จะได้ชื่อว่า "คณาธิปัตย์" (oligarch)

**นิยาม**
นิยามคลาสสิกของ "การยึดรัฐ" คือ วิธีการที่กระบวนวิธีดำเนินการอย่างเป็นทางการ (เช่นกฎหมายและบรรทัดฐานทางสังคม) และระบบข้าราชการประจำของรัฐบาลถูกชักใยโดยข้าราชการ บริษัทที่รัฐบาลสนับสนุน บริษัทเอกชน และ/หรือ ปัจเจกบุคคล เพื่อมีอิทธิพลต่อนโยบายและกฎหมายที่เอื้อประโยชน์แก่พวกตน 
การยึดรัฐมุ่งมีอิทธิพลต่อการร่างกฎหมาย เพื่อคุ้มครองและส่งเสริมตัวแสดงที่มีอิทธิพลและผลประโยชน์ของตัวแสดงดังกล่าว ในความหมายนี้ การยึดรัฐจึงต่างจากการทุจริตทางการเมืองแบบอื่นซึ่งมุ่งเน้นการบังคับใช้กฎหมายบางส่วนที่มีอยู่ก่อนแล้ว
การยึดรัฐไม่จำเป็นต้องขัดต่อกฎหมายของรัฐเสมอไป ขึ้นอยู่กับการตีความของรัฐนั้น ๆ เอง และที่จริงอาจมีความพยายามยึดรัฐผ่านการวิ่งเต้นและการใช้อิทธิพลส่วนตัว อิทธิพลนี้อาจมาผ่านสถาบันของรัฐหลายอย่าง รวมทั้งฝ่ายนิติบัญญัติ บริหาร และตุลาการ และผ่านกระบวนการเลือกตั้งทุจริต ในความหมายนี้จะคล้ายคลึงกับการยึดระเบียบ (regulatory capture) แต่จะมีความแตกต่างตรงที่ขอบเขตและประเภทของภาคส่วนที่ได้รับอิทธิพล และอิทธิพลของเอกชนนั้นเป็นไปในทางลับ 
ปัจจัยแยกแยะจากการทุจริตอยู่ที่ ในกรณีการทุจริต ผลลัพธ์ (ของการตัดสินนโยบายหรือระเบียบ) มีความไม่แน่นอน ส่วนในกรณีของการยึดรัฐนั้น จะทราบผลลัพธ์อยู่แล้ว และมีความเป็นไปได้สูงที่จะเป็นประโยชน์ต่อผู้ยึดรัฐ ในปี 2560 กลุ่มนักวิชาการแอฟริกาใต้พัฒนามโนทัศน์ดังกล่าว โดยมีบทวิเคราะห์ที่เน้นลักษณะทางการเมืองของการยึดรัฐ โดยให้เหตุผลว่ากลุ่มอภิชนในแอฟริกาใต้ละเมิดรัฐธรรมนูญและฝ่าฝืนกฎหมายเพื่อดำเนินโครงการทางการเมืองซึ่งพวกเขาเชื่อว่าจะไม่สามารถสำเร็จได้ภายในกรอบรัฐธรรมนูญและกฎหมายที่มีอยู่

**อ้างอิง**
หมวดหมู่:การทุจริตทางการเมือง
หมวดหมู่:การขัดกันของผลประโยชน์
วัดลำเหย (จังหวัดนครปฐม)

วัดลำเหย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำเหย อำเภอดอนตูม จังหวัดนครปฐม มีพื้นที่ตั้งวัดมีเนื้อที่ 11 ไร่ 80 ตารางวา
วัดลำเหยเริ่มสร้างวัดวันที่ 22 พฤษภาคม พ.ศ. 2347 เดิมมีชื่อว่า วัดโพธิ์ชายนา สร้างอยู่ทางทิศตะวันออกเฉียงเหนือของหมู่บ้านหนองบอนเดี๋ยวนี้ ตามคำบอกเล่าของคนเฒ่าคนแก่บอกว่าเหตุที่วัดเดิม มีชื่อว่าวัดโพธิ์ชายนานั้น เพราะบริเวณรอบ ๆ ที่สร้างวัดมีแต่ที่นาล้อมรอบและที่เป็นนานั้นมีแต่ต้นโพธิ์ ขึ้นอยู่ตามชายนามาก จึงได้ชื่อนี้มา ต่อมาได้มีการย้ายที่ตั้งวัดมายังที่ตั้งปัจจุบัน ไม่ทราบว่าย้ายมาสถานที่ใหม่ในสมัยเจ้าอาวาสรูปใด สาเหตุที่ย้ายวัด เนื่องจากที่ตั้งเดิมเป็นทุ่งนาเป็นที่ราบต่ำเมื่อถึงหน้าน้ำป่าหรือน้ำปีก็จะไหลหลากท่วมทุกปีจึงย้ายวัดมาสร้างในสถานที่ใหม่ มายังที่ดอน แล้วเปลี่ยนชื่อมาเป็น "วัดลำเหย" เหตุที่เปลี่ยนชื่อ เพราะ ในสมัยก่อนนั้นเมื่อถึงหน้าน้ำปีมา น้ำจะไหลหลากเจิ่งนองท่วมท้องนา ไหลไปตามลำคลองใหญ่ชื่อว่า คลองวังไทรแล้วไหลเข้าสู่คลองตำลึง ไหลผ่านไปตามทุ่งนา และตามลำรางเรื่อยมาจนถึงข้างหลังโรงเรียนวัดลำเหย พอมีน้ำปีก็จะไหลเอ่อขึ้นไปยังทุ่งหนองบอนเป็นที่สุดไม่ได้ไหลไปที่ไหนได้อีกแล้วน้ำจะขังอยู่ทุ่งหนองบอน ไม่นานเพราะทุ่งหนองบอน เป็นเขตสุดของไหลน้ำนี้ ก็จะย้อนกลับมาอยู่ที่ลำรางข้างโรงเรียน เพราะลำรางนี้เป็นที่ต่ำมาก น้ำก็ขังอยู่ที่ลำรางนี้น้ำจะไม่ไหลไปไหนได้อีกแล้วน้ำที่ลำรางนี้ก็จะถูกธรรมชาติจากแดดบ้าง ลมบ้าง แผดเผาพัดพาให้น้ำในลำรางให้ค่อย ๆ แห้งระเหยหมดไปในที่สุด จึงเป็นเหตุให้ชื่อว่า "วัดลำเหย" โดยคำว่า "เหย" มาจากคำว่า น้ำระเหย
วัดลำเหยสร้างอุโบสถหลังแรกจนได้รับพระราชทานวิสุงคามสีมาเมื่อ พ.ศ. 2449 ไม่ปรากฏหลักฐานว่าเจ้าอาวาสรูปใดเป็นผู้สร้าง ได้รับพระราชทานวิสุงคามสีมาครั้งหลังเมื่อวันที่ 18 มิถุนายน พ.ศ. 2536 ในสมัยพระครูนันทสิริคุณ (สุด นนฺทโก) เป็นเจ้าอาวาส มีการสร้างวัตถุมงคล ที่โด่งดัง ด้านแคล้วคลาด ปลอดภัย เมตตา

**รายนามเจ้าอาวาส**
 พระอาจารย์พูด ทาบ้านฆ้อง- พระอาจารย์คุด (ไม่ทราบนามสกุล)- พระอาจารย์อินทร์ นาคมี- เจ้าอธิการจอน นุ่มกัลยา- เจ้าอธิการปาน เพ็ชรรัตน์- พระอธิการผิน สุคนฺโท- พระครูนันทสิริคุณ (สุด นนฺทโก)

**อ้างอิง**
ลำเหย
วัดสุขวัฒนาราม (จังหวัดนครปฐม)

วัดสุขวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำนครชัยศรี ในตำบลบางระกำ อำเภอบางเลน จังหวัดนครปฐม
วัดสุขวัฒนาราม เดิมชื่อว่า วัดบางระกำ เข้าใจว่าแต่เดิมบริเวณนี้มีต้นระกำมาก สร้างเมื่อ พ.ศ. 2414 โดยมีคุณปู่จัยและคุณย่าเจียม สายอุบล เป็นผู้บริจาคที่ดิน ได้รับพระราชทานวิสุงคามสีมาเมื่อปี พ.ศ. 2497 สาเหตุที่เปลี่ยนนามเพราะต้องการให้เป็นนามมงคล เนื่องจากคำว่า "ระกำ" แปลว่า เจ็บปวดแสนสาหัส จึงเปลี่ยนเป็น "สุขวัฒนาราม" แปลว่า เจริญสุข
อาคารเสนาสนะในวัด ได้แก่ วิหารจัตุรมุขตั้งอยู่หน้าศาลาการเปรียญหลังเก่า (ถูกรื้อไปสร้างหอฉัน) อุโบสถหลังเก่า อุโบสถหลังใหม่ เจดีย์องค์ใหญ่บรรจุพระเครื่อง เจดีย์เรือสำเภา และเขตอภัยทาน วังมัจฉาบริเวณท่าน้ำวัดสุขวัฒนาราม วัดยังประดิษฐานพระพุทธรูปศิลาแลง หลวงพ่อแดง ภายในวัดยังมีพิพิธภัณฑ์วิถีชาวนาลุ่มน้ำนครชัยศรีที่มีการจัดแสดงของใช้พื้นบ้าน เป็นอาคารไม้ชั้นเดียว จัดแสดงขั้นตอนการทำนาตั้งแต่เริ่มแรกจนถึงขั้นสุดท้าย โดยมุมจัดแสดงแบ่งชัดเจนออกเป็น มุมเตรียมกล้า เตรียมดิน เตรียมน้ำ ดำนา เก็บเกี่ยว สีข้าว และทำกิน ด้านหลังของส่วนเก็บเกี่ยวโบราณวัตถุ พระพุทธรูป และวัตถุทางวัฒนธรรมอื่น ๆ

**อ้างอิง**
สุขวัฒนาราม
วัดนพรัตนาราม (จังหวัดปทุมธานี)

วัดนพรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนพรัตน์ อำเภอหนองเสือ จังหวัดปทุมธานี
วัดนพรัตนารามสร้างขึ้นเมื่อวันที่ 4 กุมภาพันธ์ พ.ศ. 2470 มีกำนันพริ้ง แสนจำหน่าย ซึ่งเป็นกำนันตำบลศาลาคุ ณ ขณะนั้น เป็นผู้ชักชวนชาวบ้านสร้างวัด ร่วมกันมอบที่ดินให้คนละ 2 งานบ้าง 3 งานบ้าง รวมแล้วได้ที่ดินเนื้อที่ 26 ไร่ 77 ตารางวา บางคนถวายเรือน บ้านทรงไทย ให้มาปลูกสร้างเป็นกุฏิ ต่อมาในเดือนสิงหาคม พ.ศ. 2470 ได้มีการประชุมของกลุ่มผู้สร้างวัดเพื่อหารือชื่อของวัด โดยมีนายเต่า ปักครึก เสนอชื่อว่า "วัดนพรัตนาราม" หลายคนพอใจและเห็นด้วยกับชื่อนี้ จากนั้นได้เสนอของตั้งวัดในเดือนธันวาคม พ.ศ. 2470 โดยใช้ชื่อวัดนพรัตนารามนับแต่บัดนั้น วัดได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489
เสนาสนะและปูชนียวัตถุที่สำคัญ ได้แก่ อุโบสถไม้ตะเคียน เป็นพระอุโบสถเก่าแก่ ที่ใช้ไม้ตะเคียนสร้างทั้งหลัง ภายในประดิษฐาน พระพุทธนวรัตนมงคล 
วัดนพรัตนารามมีเกจิอาจารย์ คือ หลวงปู่รอด อินฺทวีโร เลื่องชื่อว่าเป็นเทพเจ้าแห่งตะกรุดของเมืองปทุมธานี ตะกรุดของท่านนั้น เป็นสุดยอดตะกรุดของจังหวัดปทุมธานีเพราะมีประสบการณ์ และอภินิหารทางด้านคงกระพันชาตรี จนเป็นที่ประจักษ์ มีข้าราชการทั้งทหาร ตำรวจ มาขอรับไปบูชามากมาย จนชื่อเสียงของท่านโด่งดังอยู่ในวงข้าราชการทหาร ตำรวจ

**อ้างอิง**
นพรัตนาราม
วัดราษฎร์บำรุง (จังหวัดปทุมธานี)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี ปัจจุบันมีพระครูวิมลปทุมรส (สมศักดิ์ ชาตวีโร) ดำรงตำแหน่งเจ้าอาวาส
วัดราษฎร์บำรุงสร้างเมื่อวันที่ 6 มีนาคม พ.ศ. 2471 โดยมีนายบุญ คล้ายสิงห์ เป็นผู้ริเริ่มดำเนินการสร้างวัด ในที่ดินของคุณหญิงปทุม วินิจฉัย เนื้อที่ 5 ไร่ ต่อมา นายสมใจ คล้ายสิงห์ บริจาคที่ดินเพิ่มเติมประมาณ 3 ไร่เศษ ชาวบ้านนิยมเรียกว่า วัดไก่หอบ วัดได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510
วัดมีสิ่งศักดิ์สิทธิ์ที่ชาวบ้านเคารพนับถือ คือ พระมหาจักรพรรดิ์ซึ่งเป็นรูปปั้นองค์ใหญ่ที่ประดิษฐานหน้าวัด และไอ้ไข่ ทำจากรูปหล่อเหล็กน้ำพี้สูง 1.20 เมตร ประดิษฐาน ณ ศาลาภายในวัด โดยชาวบ้านได้ต่างพากันกราบไหว้ขอพร ขอโชคลาภกับไอ้ไข่โดยส่องเลขเด็ดจากขันน้ำมนต์

**อ้างอิง**
ราษฎร์บำรุง
วัดราษฎร์บำรุง

วัดราษฎร์บำรุง อาจหมายถึง- วัดราษฎร์บำรุง เขตบางแค กรุงเทพมหานคร - วัดราษฎร์บำรุง เขตหนองจอก กรุงเทพมหานคร- วัดราษฎร์บำรุง อำเภอชนบท จังหวัดขอนแก่น- วัดราษฎร์บำรุง ตำบลโนนฆ้อง อำเภอบ้านฝาง จังหวัดขอนแก่น- วัดราษฎร์บำรุง ตำบลป่ามะนาว อำเภอบ้านฝาง จังหวัดขอนแก่น- วัดราษฎร์บำรุง อำเภอแวงน้อย จังหวัดขอนแก่น- วัดราษฎร์บำรุง อำเภอดอยหลวง จังหวัดเชียงราย- วัดราษฎร์บำรุง อำเภอพาน จังหวัดเชียงราย- วัดราษฎร์บำรุง จังหวัดชลบุรี- วัดราษฎร์บำรุง จังหวัดชัยนาท- วัดราษฎร์บำรุง จังหวัดชุมพร- วัดราษฎร์บำรุง จังหวัดตราด- วัดราษฎร์บำรุง จังหวัดนครศรีธรรมราช- วัดราษฎร์บำรุง อำเภอเมืองนครสวรรค์ จังหวัดนครสวรรค์- วัดราษฎร์บำรุง อำเภอลาดยาว จังหวัดนครสวรรค์- วัดราษฎร์บำรุง จังหวัดน่าน- วัดราษฎร์บำรุง จังหวัดพระนครศรีอยุธยา- วัดราษฎร์บำรุง จังหวัดพะเยา- วัดราษฎร์บำรุง จังหวัดเพชรบูรณ์- วัดราษฎร์บำรุง อำเภอเมืองเพชรบูรณ์ จังหวัดเพชรบูรณ์- วัดราษฎร์บำรุง อำเภอศรีเทพ จังหวัดเพชรบูรณ์- วัดราษฎร์บำรุง จังหวัดปทุมธานี- วัดราษฎร์บำรุง ตำบลเวียงชัย อำเภอพยัคฆภูมิพิสัย จังหวัดมหาสารคาม- วัดราษฎร์บำรุง ตำบลเม็กดำ อำเภอพยัคฆภูมิพิสัย จังหวัดมหาสารคาม- วัดราษฎร์บำรุง อำเภอจังหาร จังหวัดร้อยเอ็ด- วัดราษฎร์บำรุง อำเภอโพนทอง จังหวัดร้อยเอ็ด- วัดราษฎร์บำรุง อำเภอสุวรรณภูมิ จังหวัดร้อยเอ็ด- วัดราษฎร์บำรุง อำเภอเสลภูมิ จังหวัดร้อยเอ็ด- วัดราษฎร์บำรุง จังหวัดเลย- วัดราษฎร์บำรุง ตำบลกุสุมาลย์ อำเภอกุสุมาลย์ จังหวัดสกลนคร- วัดราษฎร์บำรุง ตำบลโพธิไพศาล อำเภอกุสุมาลย์ จังหวัดสกลนคร- วัดราษฎร์บำรุง จังหวัดสงขลา- วัดราษฎร์บำรุง จังหวัดสมุทรปราการ- วัดราษฎร์บำรุง จังหวัดสมุทรสาคร- วัดราษฎร์บำรุง จังหวัดสระแก้ว- วัดราษฎร์บำรุง จังหวัดสระบุรี- วัดราษฎร์บำรุง อำเภอค่ายบางระจัน จังหวัดสิงห์บุรี- วัดราษฎร์บำรุง อำเภออินทร์บุรี จังหวัดสิงห์บุรี- วัดราษฎร์บำรุง จังหวัดสุโขทัย- วัดราษฎร์บำรุง อำเภอดอนเจดีย์ จังหวัดสุพรรณบุรี- วัดราษฎร์บำรุง อำเภอบางปลาม้า จังหวัดสุพรรณบุรี- วัดราษฎร์บำรุง อำเภอหนองหญ้าไซ จังหวัดสุพรรณบุรี- วัดราษฎร์บำรุง จังหวัดสุราษฎร์ธานี- วัดราษฎร์บำรุง จังหวัดหนองคาย- วัดราษฎร์บำรุง อำเภอนากลาง จังหวัดหนองบัวลำภู- วัดราษฎร์บำรุง อำเภอศรีบุญเรือง จังหวัดหนองบัวลำภู- วัดราษฎร์บำรุง อำเภอบ้านดุง จังหวัดอุดรธานี- วัดราษฎร์บำรุง อำเภอเมืองอุดรธานี จังหวัดอุดรธานี- วัดราษฎร์บำรุง อำเภอสร้างคอม จังหวัดอุดรธานี- วัดราษฎร์บำรุง จังหวัดอุบลราชธานี
ยูอิล

ยูอิล (Yoo Il; ชื่อเกิด พัก ซัง-อิล; เกิด 11 มกราคม พ.ศ. 2533) เป็นนักแสดงชาวเกาหลีใต้ ในปี พ.ศ. 2552 เขาเดบิวต์ในฐานะอดีตสมาชิกรายการวาไรตี้ 얼짱시대 ตั้งแต่ปี 2556 เขาเป็นสมาชิกและเป็นหัวหน้ากลุ่มนักแสดงของแฟนตาจิโอชื่อเซอร์ไพรส์

**อ้างอิง**

**แหล่งข้อมูลอื่น**
หมวดหมู่:นักแสดงชายชาวเกาหลีใต้
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2533
หมวดหมู่:ไอดอลชายชาวเกาหลีใต้
หมวดหมู่:นักแสดงชายจากโซล
คอนคาแคฟเนชันส์ลีก 2021 รอบสุดท้าย

การแข่งขันคอนคาแคฟเนชันส์ลีก 2021 รอบสุดท้าย เป็นการแข่งขันเพื่อตัดสินหาผู้ชนะของคอนคาแคฟเนชันส์ลีก ฤดูกาล 2019–20 ระหว่างทีมชนะเลิศทั้ง 4 กลุ่มของเนชันส์ลีก ลีกเอ ได้แก่ สหรัฐ เม็กซิโก ฮอนดูรัส และคอสตาริกา จัดขึ้นระหว่างวันที่ 3–6 มิถุนายน 2021 ที่ประเทศสหรัฐอเมริกา

**รูปแบบการแข่งขัน**
คอนคาแคฟเนชันส์ลีกรอบสุดท้ายจัดขึ้นในเดือนมิถุนายน 2021 โดยมีทีมที่ร่วมเข้าแข่งขันเป็นผู้ชนะจาก 4 กลุ่มของลีกเอ
โดยเนชันส์ลีกรอบสุดท้ายจะแข่งขันในรูปแบบแพ้คัดออกและแข่งรอบละหนึ่งนัด โดยประกอบไปด้วยการแข่งขันในรอบรองชนะเลิศ 2 คู่, รอบชิงอันดับที่ 3 และรอบชิงชนะเลิศ  ในส่วนการจับคู่ในรอบรองชนะเลิศจะตัดสินจากอันดับคะแนนจากรอบแบ่งกลุ่ม (1 พบ 4 และ 2 พบ 3) การแข่งขันทุกนัดในรายการนี้จะใช้เทคโนโลยีโกลไลน์และผู้ช่วยผู้ตัดสินวิดีโอ (VAR) ในการตัดสิน
ในการแข่งขันเนชันส์ลีกรอบสุดท้ายหากผลการแข่งขันเสมอกันในเวลาปกติจะมีการแข่งขันต่อในรูปแบบต่อไปนี้
*รอบชิงชนะเลิศ จะแข่งขันในช่วงต่อเวลาพิเศษเป็นเวลา 30 นาที หากยังเสมอกันจะตัดสินโดยใช้การดวลลูกโทษ
*รอบรองชนะเลิศและรอบชิงอันดับที่สาม จะตัดสินโดยใช้การดวลลูกโทษทันที

**ทีมที่ผ่านเข้ารอบ**
ผู้ชนะเลิศจาก 4 กลุ่มของลีกเอ ได้ผ่านเข้ารอบมาเล่นในเนชันส์ลีกรอบสุดท้าย

**ตารางการแข่งขัน**
เดิมการแข่งขันมีกำหนดจัดขึ้นในวันที่ 4-7 มิถุนายน 2020 ที่รัฐเทกซัส แต่ได้ประกาศเลื่อนในวันที่ 3 เมษายน 2020 เนื่องจากการระบาดทั่วของโควิด-19 ในสหรัฐ วันที่ 27 กรกฎาคม 2020 คอนคาแคฟได้ประกาศว่าการแข่งขันรอบสุดท้ายจะจัดขึ้นในเดือนมีนาคม 2021 แต่ในวันที่ 22 กันยายน 2020 คอนคาแคฟได้ประกาศเลื่อนการแข่งขันอีกครั้งไปเป็นเดือนมิถุนายน 2021
วันที่ 24 กุมภาพันธ์ 2021 คอนคาแคฟยืนยันว่าการแข่งขันจะจัดขึ้นในวันที่ 3-6 มิถุนายน 2021 โดยจะมีการประกาศสนามและเวลาที่ใช้ในการแข่งขันในภายหลัง
วันที่ 9 พฤษภาคม คอนคาแคฟจึงได้ประกาศวันและเวลาในการแข่งขันที่แน่นอน

**ทีมวาง**
ทั้ง 4 ทีมถูกจัดอันดับตามผลการแข่งขันในรอบแบ่งกลุ่ม เพื่อใช้ตัดสินการประกบคู่ในรอบรองชนะเลิศ

**สนามที่ใช้แข่งขัน**
เดิมการแข่งขันรอบรองชนะเลิศจะจัดขึ้นที่สนามกีฬาบีบีวีเอในเทกซัสและสนามสนามกีฬาเอ็นอาร์จีในฮุสตัน  จากนั้นในรอบชิงอันดับที่สามและรอบชิงชนะเลิศจะแข่งที่สนามเอทีแอนด์ทีสเตเดียมในอาร์ลิงตัน อย่างไรก็ตามสนามที่ถูกวางแผนไว้ถูกตั้งข้อสงสัยว่าจะเป็นตามแผนเดิมหรือไม่เนื่องจากการแข่งขันที่ถูกเลื่อน
จากนั้นในวันที่ 15 เมษายน 2021 คอนคาแคฟประกาศว่าเมืองเดนเวอร์จะเป็นเจ้าภาพในการแข่งขันโดยใช้สนามเอมพาวเวอร์ฟีลด์แอตไมล์ไฮทั้งในรอบรองชนะเลิศ 2 นัด, รอบชิงอันดับที่สามและรอบชิงชนะเลิศ

**ผู้ตัดสิน**
เมื่อวันที่ 24 พฤษภาคม 2021 ได้มีการประกาศรายชื่อทีมงานผู้ตัดสินทั้งหมด 14 คน
ผู้ตัดสิน
*GRN รีออน เรดิกซ์
*PAN ฮอน ปิตติ
*JAM โอเชน เนชัน
*GUA บริอัน โลเปซ
*SKN ทริสต์ลีย์ บาสซู
ผู้ช่วยผู้ตัดสิน
*ATG ไอรูตส์ แอปเพิลตัน
*JAM จาสเซตต์ เคอร์วิลสัน
*GUA ฆวน ติปัส
*TRI เคเลบ เวลส์
*SUR ชาคาริ เชเกอลาร์
ผู้ช่วยผู้ตัดสินวิดีโอ
*CAN ดรูว์ ฟิสเชอร์
*MEX เอริก มิรันดา
*JAM แดนีออน พาร์ชเมนต์
*USA คริส เพนโซ

**สายการแข่งขัน**

**รอบรองชนะเลิศ**

**ฮอนดูรัส พบ สหรัฐ**
300px

**เม็กซิโก พบ คอสตาริกา**
300px

**รอบชิงอันดับที่สาม**
300px

**รอบชิงชนะเลิศ**

**สถิติ**

**ผู้ทำประตู**

**รางวัล**
ทีมยอดเยี่ยม
คอนคาแคฟได้รายชื่อผู้เล่นยอดเยี่ยม 11 คน หลังจบการแข่งขัน

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการ
หมวดหมู่:คอนคาแคฟเนชันส์ลีก
พาวเวอร์เรนเจอร์: แบตเทิลฟอร์เดอะกริด

พาวเวอร์เรนเจอร์: แบตเทิลฟอร์เดอะกริด (italic=yes) เป็นเกมต่อสู้ที่พัฒนาโดยเอ็นเวย์ซึ่งเป็นผู้พัฒนาเกมในซานฟรานซิสโก โดยมีตัวละครจากแฟรนไชส์พาวเวอร์เรนเจอร์ เกมนี้ได้วางจำหน่ายแบบดิจิทัลสำหรับเอกซ์บอกซ์วันและนินเท็นโด สวิตช์ เมื่อวันที่ 26 มีนาคม ค.ศ. 2019, สำหรับเพลย์สเตชัน 4 ในวันที่ 2 เมษายน ค.ศ. 2019, สำหรับไมโครซอฟท์ วินโดวส์ ในวันที่ 24 กันยายน ค.ศ. 2019 และสำหรับสตาเดียในวันที่ 1 มิถุนายน ค.ศ. 2020 บริษัทลิมิเต็ดรันเกมส์ได้เปิดตัวเวอร์ชันทางวัตถุมาตรฐานในระบบนินเท็นโด สวิตช์ และเพลย์สเตชัน 4 ควบคู่ไปกับเมกะอิดิชันที่มีราคาแพงกว่าในเดือนพฤศจิกายน ค.ศ. 2019 ส่วนซูเปอร์อิดิชันที่มีเนื้อหาที่ดาวน์โหลดได้ทั้งหมดได้รับการเผยแพร่แบบดิจิทัลในเดือนพฤษภาคม ค.ศ. 2021 และมีกำหนดวางจำหน่ายจริงในเดือนกรกฎาคม ค.ศ. 2021

**รูปแบบการเล่น**
พาวเวอร์เรนเจอร์: แบตเทิลฟอร์เดอะกริด เป็นเกมต่อสู้ที่ผู้เล่นแข่งขันในการต่อสู้โดยใช้ตัวละครที่มีรูปแบบการต่อสู้และการโจมตีพิเศษที่แตกต่างกัน ผู้เล่นจะเลือกทีมที่มีตัวละครสามตัวเพื่อเข้าร่วมการต่อสู้แบบตัวต่อตัว และสามารถเลือกสลับไปมาระหว่างพวกเขาได้ทุกเมื่อระหว่างการแข่ง เช่นเดียวกับการเรียกเพื่อนร่วมทีมเพื่อทำการช่วยเหลือ ผู้เล่นยังสามารถเรียกเหล่าเมกาซอร์ดเพื่อช่วยในการต่อสู้ ผ่านมิเตอร์ที่ทำให้เต็มเมื่อสมาชิกในทีมของพวกมันได้รับความเสียหาย และเมื่อเพื่อนร่วมทีมฝ่ายตรงข้ามทั้งสามถูกกำจัด จะมีการประกาศชัยชนะ
เกมดังกล่าวมีโหมดจัดอันดับออนไลน์, อาร์เคด, เวอร์ซัส, แคชวลออนไลน์, โหมดฝึกและสอน พร้อมด้วยโหมดเนื้อเรื่องที่อิงจากโครงเรื่องในหนังสือการ์ตูนของพาวเวอร์เรนเจอร์อย่าง "แชตเทอร์ดกริด"

**ตัวละครที่เล่นได้**
เกมนี้มีตัวละครให้เลือกเล่นได้ 12 ตัว โดยมีตัวละครเพิ่มเติมอีก 14 ตัวในฐานะเนื้อหาที่ดาวน์โหลดได้
 ไมตี้ มอร์ฟฟิน พาวเวอร์เรนเจอร์- เจสัน ลี สค็อต - ไมตี้ มอร์ฟฟิน พาวเวอร์เรนเจอร์ เรด เรนเจอร์

**อ้างอิง**

**แหล่งข้อมูลอื่น**
 พาวเวอร์เรนเจอร์: แบตเทิลฟอร์เดอะกริด- Powerrangersbattleforthegrid- Battle4TheGrid- powerrangersbattleforthegrid
หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมข้ามฝั่ง
หมวดหมู่:เกมออนไลน์มัลติเพลเยอร์
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับสตาเดีย
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:โรงเรียนในฟลอเรนซ์

หมวดหมู่:การศึกษาในฟลอเรนซ์
หมวดหมู่:สิ่งก่อสร้างในฟลอเรนซ์
ฟลอเรนซ์
ฟลอเรนซ์
มหาพฤฒาราม

มหาพฤฒาราม อาจหมายถึง- วัดมหาพฤฒารามวรวิหาร- โรงเรียนสตรีวัดมหาพฤฒาราม ในพระบรมราชินูปถัมภ์- ถนนมหาพฤฒาราม- แขวงมหาพฤฒาราม เขตบางรัก กรุงเทพมหานคร
มูชาเอะ

ภาพอูเอซูงิ เค็นชิง ในกิริยาดุดัน โดยอูตางาวะ คูนิโยชิ เดิมตีพิมพ์ในหนังสือ Stories of 100 Heroes of High Renown วาดช่วง ค.ศ. 1843 ถึง 1844
มูชาเอะ (Musha-e) เป็นเทคนิคภาพพิมพ์ไม้อูกิโยะประเภทหนึ่งในศิลปะญี่ปุ่น พัฒนาขึ้นในช่วงปลายคริสต์ศตวรรษที่ 18 และแสดงภาพของนักรบและซามูไรจากประวัติศาสตร์และเทพปกรณัมญี่ปุ่น

**ภาพ**
Chikamatsu Kanroku Yukishige.jpg| 47 โรนิน โดยโองาตะ เก็กโก ระหว่าง ค.ศ. 1895 ถึง 1903 
Yoshitoshi - 100 Aspects of the Moon - 4.jpg|100 Aspects of the Moon โดยโยชิโตชิ ประมาณ ค.ศ. 1890
Hokusai Onikojima Yataro and Saihoin Akabozu jpk00600 0640.jpg|ภาพโคจิมะ ยาตาโร กับไซโฮอิง อากาโบซุ โดยโฮกูไซ ประมาณ ค.ศ. 1830

**อ้างอิง ==
วัดสมุหประดิษฐาราม

วัดสมุหประดิษฐาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสวนดอกไม้ อำเภอเสาไห้ จังหวัดสระบุรี

**ประวัติ**
วัดสมุหประดิษฐารามสร้างขึ้นในสมัยพระบาทสมเด็จพระนั่งเกล้าเจ้าอยู่หัว โดยเจ้าพระยานิกรบดินทร์ (โต กัลยาณมิตร) ต้นตระกูลกัลยาณมิตร สร้างเพื่ออุทิศให้แก่มารดา เมื่อสร้างเสร็จแล้วจึงได้น้อมเกล้าฯ ถวายเป็นพระอารามหลวง และสันนิษฐานว่าครั้งหนึ่งวัดแห่งนี้ เคยใช้เป็นสถานที่ทำพิธีถือน้ำพระพิพัฒน์สัตยาของข้าราชการในจังหวัดสระบุรี ก่อนถูกยกเลิกไปภายหลัง
ด้านการการศึกษา ได้จัดศาลาโรงธรรม (ศาลาการเปรียญ) ในวัดเป็นโรงเรียนประชาบาลแห่งแรกของจังหวัดสระบุรี นามว่า โรงเรียนประถมสมุหประดิษฐ์ เปิดสอนเมื่อวันที่ 9 พฤษภาคม ร.ศ. 126 (พ.ศ. 2451) ในสมัยพระศีลวิสุทธิดิลก (โต ธมฺมปญฺโญ) ปกครองวัด ได้เปิดเรียนนักธรรม พ.ศ. 2458 และ เปิดเรียนบาลีเมื่อ พ.ศ. 2477

**อาคารเสนาสนะ**
พระอุโบสถสร้างเสร็จเมื่อประมาณ พ.ศ. 2404 หน้าบันเป็นปูนปั้นรูปตราแผ่นดินรัชกาลที่ 3 ประดับลวดลายดอกไม้และสิงห์ สัญลักษณ์กระทรวงมหาดไทย มีซุ้มประตูกำแพงแก้ว ด้านหน้าพระอุโบสถได้รับอิทธิพลศิลปกรรมจีน กรอบซุ้มประตูด้านหลังอุโบสถ และลวดลายเซี่ยวกางบนบานประตู เป็นทวารบาลแบบจีน ยืนบนหลังสิงโต พระประธานในอุโบสถ มีนามว่า พระพุทธรัชกัลยาณมิตรประดิษฐาราม เป็นพระปางมารวิชัย หล่อโลหะลงรักปิดทอง อัญเชิญมาจากสุโขทัย ภายในโบสถ์มีจิตรกรรมฝาผนัง เหนือช่องหน้าต่างทั้งสี่ด้าน เขียนลายพุ่มข้าวบิณฑ์ก้านแย่ง บนผนังด้านขวาหลังพระประธาน เขียนภาพวิถีชีวิตในอดีต
ด้านข้างพระอุโบสถ มีเจดีย์ทรงกลมบนฐานแปดเหลี่ยม มีกำแพงแก้วล้อมรอบ มีบันได 4 ด้าน นัยว่าเจ้าพระยานิกรบดินทร์ (โต) ผู้สร้างวัด ได้บรรจุอัฐิธาตุของมารดาไว้ พระเจดีย์องค์นี้สร้างพร้อมกับอุโบสถ บนหอสวดมนต์ มีตุ๊กตาจีน 2 ตัว เดิมตั้งไว้หน้าพระอุโบสถ ไม่ทราบว่าได้มาจากที่ใด ใครเป็นผู้ถวายให้วัด ยังมีธรรมาสน์ลายทอง ปรากฏพระปรมาภิไธยย่อ จปร. เป็นสังหาริมวัตถุที่พระราชทานในงานถวายพระเพลิงพระบรมศพพระบาทสมเด็จพระจุลจอมเกล้าเจ้าอยู่หัว

**อ้างอิง**
หมวดหมู่:โบราณสถานในจังหวัดสระบุรี
สมุหประดิษฐาราม
สมุหประดิษฐาราม
อัลมัชริก

publisher=Arab Network of Plant Genetic Resources
อัลมัชริก (ٱلْمَشْرِق; "ตะวันออก") เป็นส่วนตะวันออกของโลกอาหรับที่ตั้งอยู่ในเอเชียตะวันตกกับแอฟริกาเหนือฝั่งตะวันออก ประกอบด้วยรัฐอาหรับต่าง ๆ ได้แก่ กาตาร์, คูเวต, จอร์แดน, ซาอุดีอาระเบีย, ซีเรีย, ซูดาน, บาห์เรน, ปาเลสไตน์, เยเมน, เลบานอน, สหรัฐอาหรับเอมิเรตส์, อิรัก, อียิปต์ และโอมาน แต่ไม่รวมรัฐที่ไม่ใช่อาหรับอย่างคอโมโรส, จิบูตี และโซมาเลียซึ่งเป็นสมาชิกสันนิบาตอาหรับ
อัลมัชริก มีความหมายเชิงกวีว่า "แดนอาทิตย์อุทัย" โดยมาจากรูปกริยาว่า ชะเราะเกาะ (شرق; "ส่องแสง" "สว่างไสว" "แผ่รังสี" หรือ "ขึ้น") สื่อถึงทิศตะวันออกซึ่งเป็นทิศที่พระอาทิตย์ขึ้น

**ภูมิศาสตร์**
ศัพท์ อัลมัชริก สื่อถึงประเทศที่อยู่ระหว่างทะเลเมดิเตอร์เรเนียนกับประเทศอิหร่าน เป็นศัพท์คู่กับ อัลมัฆริบ (ٱلْمَغْرِب) ซึ่งสื่อถึงส่วนตะวันตกของแอฟริกาเหนือ ลิเบียอาจแบ่งเป็นสองส่วนระหว่างเขตอิทธิพลอัลมัชริกกับเขตอิทธิพลอัลมัฆริบ โดยภาคตะวันออก (ไซราเนกา) มีความเชื่อมโยงกับอียิปต์และอัลมัชริกมากกว่า
ศัพท์ทางภูมิศาสตร์ทั้งสองมีมาตั้งแต่การขยายตัวของศาสนาอิสลามยุคเริ่มแรก ภูมิภาคนี้มีความคล้ายกับการนำบิลาดุชชามและเมโสโปเตเมียรวมกัน 2014 อัลมัชริกเป็นที่อยู่อาศัยของประชากรร้อยละ 1.7 ของประชากรโลก

**ดูเพิ่ม**
 อาราบิอาเฟลิกส์- คาบสมุทรอาหรับ- แหล่งกำเนิดอารยธรรม- พระจันทร์เสี้ยวอันอุดมสมบูรณ์- ลิแวนต์- อัลมัฆริบ ("แดนอาทิตย์อัสดง") ซึ่งตรงกันข้ามกับอัลมัชริก ("แดนอาทิตย์อุทัย")- ไนล์- ชาม

**อ้างอิง**

หมวดหมู่:ลิแวนต์
หมวดหมู่:ภูมิภาคในทวีปเอเชีย
หมวดหมู่:ภูมิภาคในอดีต
กิแก้ว ไซคำพิทูน

กิแก้ว ไซคำพิทูน (ກິແກ້ວ ໄຂຄຳພິທູນ; เกิดวันที่ 11 สิงหาคม ค.ศ. 1957) เป็นนักการเมืองพรรคประชาชนปฏิวัติลาวชาวลาว เขาเป็นสมาชิกสภาแห่งชาติลาวประจำเมืองเวียงจันทร์ (เขตเลือกตั้งที่ 1)

**อ้างอิง**
หมวดหมู่:นักการเมืองพรรคประชาชนปฏิวัติลาว
หมวดหมู่:สมาชิกสภาแห่งชาติลาว
หมวดหมู่:บุคคลจากแขวงหัวพัน
เทศมณฑลเบย์ซอ

เบย์ซอ (بیضا) เป็นเทศมณฑลในจังหวัดฟอร์ส ประเทศอิหร่าน ได้รับการจัดตั้งเป็นเทศมณฑลใน พ.ศ. 2561 ประกอบด้วย 3 ตำบล ได้แก่ ตำบลบอเนช ตำบลเบย์ซอ และตำบลคูชเกเฮซอร์ จากสำมะโน พ.ศ. 2549 ท้องที่ที่จะเป็นเทศมณฑลนี้มีประชากร 36,694 คน ใน 8,565 ครัวเรือน

**อ้างอิง**
เบย์ซอ 
เบย์ซอ